ที่ นร 1004/ว 2สํานักงาน ก.พ.ถนนติวานนท์ จังหวัดนนทบุรี 1100031 มกราคม พ.ศ.2561 เรื่อง การคัดเลือกเพื่อบรรจุผู้ได้รับทุนโครงการ 1 อําเภอ 1 ทุน ที่สําเร็จการศึกษาแล้วเข้ารับราชการเรียน (เวียนกระทรวง กรม และจังหวัด)อ้างถึง หนังสือสํานักงาน ก.พ. ที่ นร 1004/ว 10 ลงวันที่ 10 มีนาคม 2553สิ่งที่ส่งมาด้วย แบบรายงานการคัดเลือกเพื่อบรรจุผู้ได้รับทุนโครงการ 1 อําเภอ 1 ทุน ที่สําเร็จการศึกษาแล้วเข้ารับราชการอื่นๆ ตามหนังสือที่อ้างถึง ก.พ. ได้กําหนดหลักเกณฑ์ วิธีการ และเงื่อนไขในการคัดเลือกเพื่อบรรจุผู้ได้รับทุนโครงการทุนการศึกษาเพื่อพัฒนาท้องถิ่น (โครงการ 1 อําเภอ 1 ทุน) ที่สําเร็จการศึกษาแล้วเข้ารับราชการ มาเพื่อทราบและถือปฏิบัติ ความแจ้งแล้ว นั้น บัดนี้ ก.พ. พิจารณาแล้วเห็นว่า เพื่อเป็นการสนับสนุนให้ผู้ได้รับทุนโครงการ 1 อําเภอ 1 ทุน (โครงการทุนการศึกษาเพื่อพัฒนาท้องถิ่น) ที่สําเร็จการศึกษาแล้วเข้าสู่ระบบราชการมากขึ้น และส่วนราชการมีแนวทางปฏิบัติที่ชัดเจน โปร่งใส และเป็นธรรมยิ่งขึ้น อาศัยอํานาจตามความในมาตรา 55 แห่งพระราชบัญญัติระเบียบข้าราชการพลเรือน พ.ศ. 2551 ประกอบกับข้อ 1 (6) ของหนังสือสํานักงาน ก.พ. ที่ นร 1004.1/ว 16 ลงวันที่ 11 ธันวาคม 2551 ก.พ. จึงมีมติกําหนดหลักเกณฑ์ วิธีการ และเงื่อนไขในการคัดเลือกเพื่อบรรจุผู้ได้รับทุนโครงการ 1 อําเภอ 1 ทุน ที่สําเร็จการศึกษาแล้วเข้ารับราชการ ดังนี้ 1. ให้ยกเลิกหลักเกณฑ์ วิธีการ และเงื่อนไขตามหนังสือที่อ้างถึงข้างต้น 2. ให้ส่วนราชการดําเนินการคัดเลือกเพื่อบรรจุผู้ได้รับทุนโครงการ 1 อําเภอ 1 ทุน ที่สําเร็จการศึกษาแล้วเข้ารับราชการได้ ตามหลักเกณฑ์ วิธีการ และเงื่อนไข ดังต่อไปนี้ 2.1 คุณสมบัติของผู้มีสิทธิสมัครเข้ารับการคัดเลือก 1) ต้องเป็นผู้สําเร็จการศึกษาด้วยทุนโครงการ 1 อําเภอ 1 ทุน ซึ่งไม่รวมถึงผู้ที่หมดระยะเวลารับทุน ลาออกจากทุน หรือพ้นสภาพการเป็นนักเรียนทุน 2) ต้องเป็นผู้มีคุณสมบัติทั่วไปและไม่มีลักษณะต้องห้ามตามมาตรา 36 แห่งพระราชบัญญัติระเบียบข้าราชการพลเรือน พ.ศ. 2551 3) ต้องเป็นผู้มีคุณวุฒิตรงตามคุณสมบัติเฉพาะสําหรับตําแหน่งที่จะเข้ารับการคัดเลือก 4) กรณีสําเร็จการศึกษาจากต่างประเทศต้องผ่านการพิจารณารับรองคุณวุฒิจาก ก.พ. ก่อนวันที่บรรจุและแต่งตั้งเข้ารับราชการ 2.2 หลักเกณฑ์และวิธีการคัดเลือก 1) ให้ผู้มีอํานาจสั่งบรรจุตามมาตรา 57 แห่งพระราชบัญญัติระเบียบข้าราชการพลเรือน พ.ศ. 2551 แต่งตั้งคณะกรรมการคัดเลือกขึ้นคณะหนึ่งประกอบด้วยหัวหน้าส่วนราชการ หรือรองหัวหน้าส่วนราชการ หรือผู้ได้รับมอบหมายจากหัวหน้าส่วนราชการ เป็นประธาน ผู้แทนหน่วยงานเจ้าของตําแหน่งซึ่งดํารงตําแหน่งประเภทอํานวยการ เป็นกรรมการ ผู้ปฏิบัติงานด้านการบริหารทรัพยากรบุคคล เป็นกรรมการและเลขานุการ 2) ให้คณะกรรมการคัดเลือกกําหนดวิธีการสรรหาและวิธีการคัดเลือก เกณฑ์การตัดสิน และดําเนินการอื่นที่เกี่ยวข้องกับการคัดเลือก ทั้งนี้ อาจพิจารณาดําเนินการคัดเลือกโดยวิธีการสอบข้อเขียน วิธีการสอบสัมภาษณ์ หรือวิธีอื่นใด วิธีหนึ่งหรือหลายวิธีก็ได้ตามความเหมาะสม และอาจตั้งกรรมการออกข้อสอบ กรรมการทดสอบการปฏิบัติงาน กรรมการสัมภาษณ์ หรือกรรมการอื่น หรือเจ้าหน้าที่ให้ดําเนินการในเรื่องต่าง ๆ ก็ได้ตามความจําเป็น โดยเมื่อดําเนินการคัดเลือกแล้วเสร็จ ให้รายงานผลต่อผู้มีอํานาจสั่งบรรจุตามมาตรา 57 เพื่อพิจารณาต่อไป 3) เมื่อผู้มีอํานาจสั่งบรรจุตามมาตรา 57 ได้พิจารณาเห็นสมควรที่จะบรรจุผู้ได้รับคัดเลือกเข้ารับราชการแล้ว ก็ให้ดําเนินการสั่งบรรจุและแต่งตั้งให้ดํารงตําแหน่งได้ 4) เมื่อส่วนราชการได้ดําเนินการบรรจุผู้ได้รับคัดเลือกแล้ว ให้รายงานสํานักงาน ก.พ. ทราบด้วย ทั้งนี้ ตามแบบรายงานการคัดเลือกเพื่อบรรจุผู้ได้รับทุนโครงการ 1 อําเภอ 1 ทุน ที่สําเร็จการศึกษาแล้วเข้ารับราชการ (สิ่งที่ส่งมาด้วย) 2.3 เงื่อนไขในการคัดเลือก 1) ให้ส่วนราชการพิจารณาบรรจุผู้ได้รับทุนโครงการ 1 อําเภอ 1 ทุน ที่สําเร็จการศึกษาแล้ว ในท้องถิ่นของผู้นั้นหรือในท้องถิ่นที่ใกล้เคียงก่อน 2) กรณีผู้ได้รับทุนโครงการ 1 อําเภอ 1 ทุน ที่สําเร็จการศึกษาด้วยทุนดังกล่าว ได้ศึกษาต่อและสําเร็จการศึกษาในระดับที่สูงขึ้น ส่วนราชการอาจพิจารณาคัดเลือกให้บรรจุเข้ารับราชการด้วยคุณวุฒินั้นก็ได้ 3. การใดที่อยู่ระหว่างดําเนินการก่อนวันที่หลักเกณฑ์ วิธีการ และเงื่อนไขตามหนังสือฉบับนี้มีผลใช้บังคับ ให้ดําเนินการตามหลักเกณฑ์ วิธีการ และเงื่อนไขที่ ก.พ. กําหนดไว้เดิมต่อไปจนกว่าจะแล้วเสร็จ จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นางเมธินี เทพมณี)เลขาธิการ ก.พ.อื่นๆ - ศูนย์สรรหาและเลือกสรรโทร. 0 2547 1941, 0 2547 1943โทรสาร 0 2547 1954